
R E F E R A T

Municipiul  Timişoara dispune de un sistem centralizat de alimentare cu apă, canalizare şi staţie de epurare a apelor uzate menajere.

Reţelele de canalizare existente nu acoperă toate cartierele municipiului Timişoara, situaţie întâlnită şi în cartierul Kuntz ,cartier în care au fost demarate lucrările la sistemul major de canalizare.

Prin această investiţie, se va realiza canalizarea tuturor străzilor din cartierul Kuntz, rezolvându-se astfel gravele probleme de mediu existente în acest moment în cartier (deversări ale apelor menajere în canalele pluviale deschise).
Valoarea totală a investiţiei ,,Sistem major canal-cartier Kuntz -etapa II-a ” este estimată la 2.259.882,2 lei (cu TVA), respectiv 646.919 Euro .
Având în vedere faptul că finanţarea obiectivului ,, Sistem major canal – cartier Kuntz - etapa II-a” se face din bugetul local, Capitolul ,,Alimentări cu apă”, propunem aprobarea studiului de fezabilitate conform proiectului P 14/2006 întocmit de S.C. Delta Project  S.R.L.

